

Norges Cykleforbund

Handlingsplan 2024

**Antidopingansvarlig:**Kjersti Størset, generalsekretær NCF

**Antidopin kontakt:**Thomas Dahlsrud, sportskoordinator NCF

**Resurspersoner:**Cato Karbøl, arrangementssjef
Hans Falk, sportsjef

**Overordnet mål med antidopingarbeidet:**NCF har en policy om nulltoleranse når det gjelder doping, narkotika, økonomisk mislighold/bedrageri, seksuelle overgrep og mobbing». Personer som skal arbeide i og ha verv/oppgaver i landslag (utøvere og ledere) og støtteapparat, vil i tillegg til faglige og sportslige kvalifikasjoner bli vurdert i forhold til denne policyen.

**Risikovurdering, klippet fra punkt 7:**
Egen risikovurdering legger absolutt mest vekt på generell manglende kunnskap om doping, og på nivået der utøver er på spranget fra amatør til profesjonell, og spesielt der utøver er knyttet til lag utenfor Norge. Vi tror at økt kunnskap om regelverk, sjekk av legemidler og kosttilskudd er viktige tiltak.

MÅL: Norges Cykleforbund skal fremme en doping fri idrett igjennom konkrete og forebyggende tiltak i hele organisasjonen.

**1a: Alle landslagsutøvere gjennomfører grunnleggende antidopingopplæring og kjenner sitt ansvar og sine forpliktelser.**

Norges Cykleforbund stiller krav om gjennomføring av Ren Utøver for alle landslagsutøvere. Landslagsutøverne som blir tatt ut til internasjonale konkurranser får frist for gjennomføring før uttak av utøvere offentliggjøres. Ansvarlig for uttak følger opp at alle har gjennomført. ADNO inviteres til å holde foredrag for landslagene der det er samlinger utenfor konkurransesesong.

Fra Uttaksbrev
Send inn:
Du må sørge for å sende inn følgende skjemaer til NCF:
Rapportskjema kosttilskudd/medisiner
Kursbevis «Ren utøver» for de som ikke allerede har gjort det.

Fra Uttakskriterier
Forberedelse: Alle utøvere som blir tatt ut til landslag vil bli pålagt å gjennomføre «Ren utøver/True Champion» – ADNO og/eller UCI sitt e-læringsprogram.

**1b: Medisinsk og sportslig støtteapparat er omfattet av antidopingbestemmelsene gjennom medlemskap og/eller avtale. De skal gjennomføre grunnleggende antidopingopplæring og kjenner sitt ansvar og sine forpliktelser.**

Forbundet har ikke eget medisinsk støtteapparat.
Sportslig og medisinsk støtteapparat tilknyttet Nores Cykleforbund skal signere avtale der de forplikter seg til å følge NIFs antidopingregelverk, dette er gjeldende uavhengig av medlemskap i klubb tilknyttet NIF eller ikke.

Eks: «Jeg bekrefter at jeg har gjennomført grunnleggende antidopingopplæring og kjenner mitt ansvar og mine forpliktelser».

NCF stiller krav om gjennomføring av Ren Utøver for alt sportslig støtteapparat. Leder for respektive sportslige avdeling følger opp at alle har gjennomfører.

Fra kontrakt:
Send inn:
Du må sørge for å sende inn følgende skjemaer til NCF:
Kursbevis «Ren utøver» for de som ikke allerede har gjort det.

**1c: Alle deltakere i arrangementer i regi av forbundet eller forbundets medlemsorganisasjoner er omfattet av antidopingbestemmelsene gjennom medlemskap og/eller avtale.**

Alle helårslisensierte klubbmedlemmer bekrefter ved registrering/kjøp at de er kjent med ADNOs regler igjennom avhuking og samtykke.
Teksten for samtykke:
«Jeg er kjent med ADNOs antidopingregelverk. Dette innebærer blant annet at du kan bli innkalt til dopingkontroll».
Som underliggende organisasjonsledd av UCI har Norges Cykleforbund følgende påskrift på lisenskortet – «I agree to abide and be bound by the UCI Constitution and Regulations, in particular the UCI Anti-Doping Rules».
Dette sikres via EQtiming sitt elektronisk påmeldingssystem som ikke godtar klubbløse personer.

Tekst for klubbløse som bruker engangslisens ved påmelding til arrangement:

Norsk versjon:
Jeg er kjent med at NIFs antidopingregelverk gjelder for <navn på ritt>. Dette innebærer blant annet at deltakerne kan bli innkalt til dopingkontroll.

Engelsk versjon:
I am aware that the Norwegian Olympic and Paralympic Committee’s anti-doping regulations apply to <race name>. This means, among other things, that the participants can be selected for a doping control.

**2: Forbundet har en antidopingansvarlig som sikrer forbundets oppfølging av handlingsplanen**

I Norges Cykleforbund er generalsekretæren Kjersti Størset antidopingansvarlig. Resertifisering med tilhørende dokumentasjon er delegert og utarbeides av antidoping kontakt Thomas Dahlsrud.

**3: Forbundet sørger for å ha relevant informasjon om antidopingarbeid på egen hjemmeside og lenke til ADNOs hjemmeside.**

Lenke til forbundets underside om antidoping. Hjemmesiden har Antidoping Norges logo (med lenke) på forsiden, og en underside om antidoping. Der ligger forbundets handlingsplan, samt informasjon om og lenker til legemiddelsøk, medisinsk fritak, Ren Utøver, Rent Idrettslag, Rent Særforbund og Dopingvarsel.



Boksen over er lenket direkte til - [Forside | Antidoping Norge](https://www.antidoping.no/)

**4: Forbundet gjennomfører årlig Rent Særforbundsmøte med Antidoping Norge der handlingsplanen er tema.**

Gjennomført 2022 og 2023. Norges Cykleforbund lar seg inspirere og ser frem til møteinnkallelse i denne sammenheng også i fremtiden-.

**5: Forbundet har utarbeidet beredskapstiltak for håndtering av brudd på dopingbestemmelsene.**

Utarbeidet beredskapsplan. Lagt ved søknad ved tidligere sertifisering/resertifisering. Revidert versjon legges ved søknad våren 2024.

**6: Forbundet sørger for at alle arrangementer underlagt eget forbund følger antidopingbestemmelsene.**

Norges Cykleforbunds terminliste [Terminliste - sykling.no](https://sykling.no/sykkelritt/terminliste/) er vår arrangementsoversikt. I denne listen finnes kun arrangementer der teknisk arrangør er enten klubb, samarbeidende klubber, region eller forbund. Disse samarbeider ikke med aktører som ikke anvender WADAs regelverk.

**7: Innsatsområder og tiltak rettet mot hele bredden av organisasjonen, basert på en risikovurdering av egen idrett.**

Egen risikovurdering legger absolutt mest vekt på generell manglende kunnskap om doping, og på nivået der utøver er på spranget fra amatør til profesjonell, og spesielt der utøver er knyttet til lag utenfor Norge. Vi tror at økt kunnskap om regelverk, sjekk av legemidler og kosttilskudd er viktige tiltak. Denne kunnskapen spres regelmessig til både utøvere, trenere og klubber. Samtidig som den deles for gjennomføring med alle som har en rolle/funksjon for Norges Cykleforbund.

Målgrupper, tiltak og gjennomføring følger under.

Utøvere aktuelle for internasjonal representasjon (senior/junior), dele informasjon og anbefale alle med helårslisensierte i aktuelle målgrupper om å melde seg inn i Facebook gruppa «Antidoping for topputøvere».
Det skal bekreftes at de har gjennomført grunnleggende antidopingopplæring før uttaksbrev sendes ut foran alle representasjonsoppgaver.

FB gruppen «Antidoping for topputøvere» er kun åpen for de som er definert som toppidrettsutøvere av Antidoping Norge og andre som er aktuelle for internasjonal representasjon (junior/senior). Her deles korte videoer eller tekst en gang per måned.
Frivillig innmelding her: <https://www.facebook.com/groups/2292078244250093/>

Våre mesterskap er kun åpne for helårlisensierte, disse mottar flere gagner pr. år informasjon om ren utøver, og har i tillegg bekreftet at de er kjent med ADNOs gjeldende lover og regler.

Informasjon om antidoping deles i minst ett nyhetsbrev årlig. Nyhetsbrevet inneholder informasjon om ADNOs arbeid og lenke til Ren Utøver og Rent IL. Info blir i tillegg sendt to ganger årlig til alle utøvere som har registrert bruker lisenssystemet. SoMe brukes aktivt for å dele ADNOs informasjon og spre holdningsskapende informasjon, og bidra til en rettferdig idrett.

NM-arrangører skal være Rent IL. Inngår i arrangørkontrakt. Alle arrangører av norges cup og mesterskap får info om og blir oppfordret til å bli Rent Idrettslag ved NCFs årlige arrangørseminar. Følges opp av Cato Karbøl, arrangementssjef.

Motivere alle klubber til å bli Rent IL. Her må vi bli bedre. Belønning vil vurderes om ikke økt innsats igjennom deling av informasjon gir ønsket resultat.

Antidoping er del av pensum ved våre trenerkurs, info og deling av Ren Utøver inngår i alle trenerkurs.

ADNO inviteres til å delta på NCFs forbundstinget, og dele informasjon om Ren Utøver og Rent IL.

Forbundsstyret, ledere av komitéene og alle tillitsvalgte oppfordres alle til å gjennomføre Ren Utøver, med frist for gjennomføring seks måneder etter forbundstinget. Følges opp av antidopingkontakt i samarbeid med antidoping ansvarlig.

**Alle i Forbundets administrasjon skal gjennomføre kurset Ren Utøver.**